ai4bharat/Pralekha huggingface dataset:
آئی ایف ایس سی اتھارٹی
پائیدار فائننس سے متعلق ماہرین کی کمیٹی نے آئی ایف ایس سی اے کو رپورٹ پیش کی
انٹرنیشنل فائننشل سروسز سینٹرز اتھارٹی  کے ذریعہ تشکیل کی گئی ’پائیدار فائننس سے متعلق ماہرین کی کمیٹی نے 3 اکتوبر 2022 کو آئی ایف ایس سی اے کے چیئرپرسن کے پاس اپنی حتمی رپورٹ جمع کرادی ہے۔ ماحولیات، جنگلات اور آب و ہوا کی تبدیلی کی وزارت کےسابق سکریٹری حکومت ہند، جناب سی کے مشرا نے کمیٹی کی صدارت کی ۔ کمیٹی کے ارکان نے قومی اور بین الاقوامی اداروں سمیت پورے پائیدار فائننس ایکو سسٹم کے قائدین اور ماہرین شامل ہیں جن تک درج ذیل لنک کے ذریعے رسائی حاصل کی جا سکتی ہے:
https://ifsca.gov.in/IFSCACommittees
کمیٹی کے مرکزی فوکس ایریاز میں بین الاقوامی بہترین طریقوں کے ساتھ کے آئی ایف ایس سی کے ضابطوں کی کی ہم آہنگی ایسے طریقوں کا پتہ لگانا جن سے کے آئی ایف ایس سی کے ذریعے سرمائے کے بہاؤ کو بڑھایا جا سکتا ہے اور سبز اور پائیدار فائننس کے شعبے میں اختراعی فائننشل پروڈکٹوں کی تیاری میں تعاون بھی کیا جاسکے۔ کمیٹی نے پروڈکٹس پالیسیوں اور ضابطوں، صلاحیت سازی اور سبز اور پائیدار فائننس سے متعلق آؤٹ ریچ کے اقدامات سمیت پائیدار فائننس کے مختلف پہلوؤں پر اپنی سفارشات فراہم کی ہیں۔
کچھ اہم سفارشات میں رضاکارانہ کاربن مارکیٹ تیار کرنا ، ٹرانزیشن بانڈز کے لیے فریم ورک تیار کرنا، ڈی رسک میکانزم کو فعال کرنا، گرین فنٹیک کے لیے ریگولیٹری سینڈ باکس کو فروغ دینا اور دیگر کاموں کے ساتھ ساتھ ایک عالمی ماحولیاتی اتحاد کی تشکیل میں سہولت فراہم کرنا شامل ہیں۔ ملک کی اقتصادی ترقی میں ایم ایس ایم ای سیکٹر کی اہمیت کو مدنظر رکھتے ہوئے، کمیٹی نے پائیدار قرض دینے کے لیے ایک وقف شدہ ایم ایس ایم ای پلیٹ فارم کے قیام کی تجویز بھی پیش کی۔ کمیٹی نےباختراعی آلات جیسے کیٹسٹروفی بانڈز، میونسپل بانڈز، گرین سیکوریٹائزیشن، بلینڈڈ فائننس وغیرہ کے استعمال کی سہولت فراہم کرنے کی سفارش کی ہے۔ آئی ایف ایس سی میں سرمائے کے بہاؤ کو بڑھانے کی ضرورت پر زور دیتے ہوئے، کمیٹی نے آئی ایف ایس سی میں جمع کرنے کی سہولیات، امپیکٹ فنڈز، گرین ایکویٹی وغیرہ کو فعال کرنے کی ضرورت کی توثیق کی ہے۔ مندرجہ بالا کے علاوہ کمیٹی نے صلاحیت سازی میں آئی ایف ایس سی اے کے ایک اہم رول ادا کرنے کی سفارش کی ہے جس سے فائننشل سسٹم کی گریننگ کے لئے بنیاد تیار ہوگی۔
کمیٹی کے سربراہ جناب سی کے مشرا نے رپورٹ پیش کرنے پر آئی ایف ایس سی اے کا شکریہ ادا کیا کہ انہوں نے ایک ایسے مسئلے پر کام کرنے کا موقع فراہم کیا جو پوری دنیا کے ممالک کے لیے انتہائی اہمیت کا حامل ہے۔ انہوں نے کہا ’’کمیٹی کے اراکین کا منفرد امتزاج اور وسیع کینوس جس پر سفارشات کی بنیاد رکھی گئی ہے، یقیناً آئی ایف ایس سی اے کی طرف سے کی جانے والی کوششوں کے لیے صحیح آغاز فراہم کرے گا اور اسے پائیدار فائننس کے مرکز کے طور پر پیش کرے گا‘‘۔
آئی ایف ایس سی اے کے چیئرپرسن، نے ماہرین کی کمیٹی کا ان کی جامع سفارشات کے لئے شکریہ ادا کیا اور اس اہمیت پر زور دیا جو آئی ایف ایس سی اے پائیدار فائننس کو دیتی ہے۔ انہوں نے کہا ’’ماہرین کی کمیٹی کی رپورٹ گرین فائننس کے لیے ایک بین الاقوامی ہب کے طور پر ابھرنے کی ٖجی آئی ایف ٹی، آئی ایف ایس سی کی حکمت عملیوں کی تشکیل میں دور رس نتائج کی حامل ہے اور اس سے ہندوستان کے نیٹ صفر کے عہد بندی کو پورا کرنے کے لیے عالمی سرمائے کو بھی چینالائز کیا جائے گا‘‘۔
کمیٹی کی رپورٹ درج ذیل ویب لنک کے ذریعے حاصل کی جا سکتی ہے۔
https://ifsca.gov.in/CommitteeReport
۔۔۔۔۔۔۔۔۔۔۔
ش ح۔ا گ۔ن ا۔
U-11067
(Visitor Counter : 102
مواصلات اور اطلاعاتی ٹیکنالوجی کی وزارت
محکمہ ڈاک کا بہار پوسٹل سرکل "شاہی لیچی" اور "زردالو آم" لوگوں کے دروازوں تک پہنچائے گا
محکمہ ڈاک ، حکومت ہند اور محکمہ باغبانی، حکومت بہار نے لوگوں کے درواوزں تک 'شاہی لیچی' اور "زردالو آم" پہنچانے کے لئے ایک دوسرے سے ہاتھ ملایا ہے۔ بہار پوسٹل سرکل نے مظفر پور سے شاہی لیچی اور بھاگلپور سے زردالو آم کی لاجسٹک کرنے اور اسے لوگوں کے دروازوں تک پہنچانے کے لئے محکمہ باغبانی، حکومت بہار کے ساتھ ایک معاہدہ کیا ہے۔
کورونا وائرس کے پھیلاؤ پر قابو پانے کے لئے لاک ڈاؤن کی وجہ سے لیچی اور آم کے کاشت کاروں کو اپنے پھلوں کو فروخت کے لئے منڈیوں تک لے جانے میں مشکل پیش آرہی ہے۔ لوگوں کے درمیان اس کی فراہمی ایک بہت بڑا چیلنج بن چکی ہے اور اس لئے عوام کی طلب کو پورا کرنے اور براہ راست کاشتکاروں کو بغیر کسی بچولیئے کے اپنے پھل بیچنے کے لئے سیدھے ان کا بازار دستیاب کرانے کے لئے محکمہ باغبانی ، بہار حکومت اور محکمہ ڈاک، حکومت ہند نے اس اقدام کے لئے ہاتھ ملایا ہے۔
مظفر پور  کی '' شاہی لیچی '' اور بھاگلپور  کا "زردالو آم" ہر جگہ اپنی انوکھی خوشبو اور طلب کی وجہ سے دنیا بھر میں مشہور ہیں۔ لوگ ویب سائٹ"horticulture.bihar.gov.in"پر آن لائن آرڈر دے سکتے ہیں۔
یہ سہولت ابتدائی طور پر مظفر پور اور پٹنہ کے لوگوں کو 'شاہی لیچی' اور پٹنہ اور بھاگل پور کے لوگوں کو "زردالو آم" کے لئے دستیاب ہوگی۔ لیچی کی بکنگ کم سے کم 2 کلوگرام اور آم کی بکنگ کم ازکم 5 کلو گرام تک کے لئے ہو گی۔
آن لائن بکنگ اور دروازوں تک فراہمی کی سہولت کاشتکاروں / کسانوں کو اس نئے بازار میں براہ راست طور پر معقول منافع حاصل کرکے مدد ملے گی۔ گاہکوں کو بھی کم قیمت پر اپنے دروازوں تک ان برانڈڈ پھلوں کو حاصل کرنے کا فائدہ ملے گا۔ ابھی تک ویب سائٹ پر 4400 کلوگرام لیچی کے لئے آرڈر دئیے جا چکے ہیں۔ یہ سیزن کے دوران 100000 کلوگرام تک جاسکتا ہے۔ آموں کیلئے آرڈر مئی کے آخری ہفتے سے شروع ہوں گے۔
امور صارفین، خوراک اور عوامی تقسیم کی وزارت
مرکز، چھتیس گڑھ کو جلد ہی، 4800 کروڑروپے کی خوراک کی سبسڈی جاری کرے گا
مرکز نے ریاست کو بتایا کہ خرید کی جانے والی مقدار سمیت سینٹرل پول کے لئے خریداری کی کارروائیاں پوری طر ح سے حکومت ہند ،فوڈ کارپوریشن آف انڈیا اور متعلقہ ریاستی سرکار کے درمیان دستخط کئے گئے مفاہمت نامے کی بنیاد پر مبنی ہیں
اس کے مطابق چھتیس گڑھ سے سینٹرل پول کے لئے خریدے جانے والے چاول کی مقدار پر 24 لاکھ میٹرک ٹن کی زیادہ حد لگائی گئی ہے، جو پچھلے برسوں میں منظوری دی گئی مقدار کے برابرہے
صارفین کے امور ،خوراک اور عوامی نظام تقسیم ،ریلوے اور کامرس اورصنعت کے مرکزی وزیر پیوش گوئل اور چھتیس گڑھ کے وزیراعلیٰ کے درمیان میٹنگ ہوئی
نئی دہلی، یکم مارچ 2021: مرکز ی حکومت جلدہی چھتیس گڑھ ریاست کو 4800 کروڑروپے کی خوراک سبسڈی جاری کرے گی۔ یہ اطلاع آج صارفین کے امور ،خوراک اور عوامی نظام تقسیم ، ریلوے اور کامرس وصنعت کے مرکزی وزیر جناب پیوش گوئل نے ایک میٹنگ کے دوران چھتیس گڑھ کے وزیر اعلیٰ کو دی۔
میٹنگ کے دوران یہ اطلاع بھی دی گئی کہ خرید کی جانے والی مقدار سمیت سینٹرل پول کے لئے خریداری کی کارروائیاں پوری طرح سے حکومت ہند ، فوڈ کارپوریشن آف انڈیا اور متعلقہ ریاستی سرکار کے درمیان ہوئے ایک اقرارنامے پر مبنی ہے ۔
میٹنگ میں کے ایم ایس 21-2020 کے دوران ریاست میں 40 لاکھ میٹرک ٹن اضافی چاول کو قبول کرنے سے متعلق معاملات پر بھی تبادلہ خیال ہوا ۔
یہ واضح کیا گیا کہ خرید کی جانے والی مقدار سمیت سینرل پول کے لئے خریداری کی سرگرمیاں پوری طرح سے بھارت سرکار ، فوڈ کارپوریشن آف انڈیا اور متعلقہ ریاستی سرکار کے درمیان مفاہمت نامے پر مبنی ہے۔
اس مفاہمت نامے میں وضع کی گی شرط کے مطابق اگر کوئی ریاست ایم ایس پی کے علاوہ براہ راست یا بلاواسطہ شکل میں بونس / مالی ترغیب دیتا ہے اور اگر ریاست کی مجموعی خرید ہندسرکار کی طرف سے ریاست کے لئے ٹی پی ڈی ایس / دیگر فلاحی اسکیموں کے تحت کُل تقسیم سے زیادہ ہے تو ایسی اضافی مقدار کو سینٹرل پول کے باہر مانا جائے گا اور اسے ایف سی آئی / جی او آئی کی طرف سے نہیں لیا جائے گا۔
کے ایم ایس 21-2020 کے دوران وزیر اعلیٰ کے تصویر کے ساتھ راجیو گاندھی کسان نیائے یوجنا کے تحت کسانوںکوفی ایکڑ 10000 روپے دینے کی بلاواسطہ ترغیب اسکیم کی تفصیل دینے والی میڈیا مہم کو دھیان میں لایا گیا ، جو دھان کی خرید پر بونس دینے جیسا ہے۔ اس کی بنیاد پرچھتیس گڑھ سے سینٹرل پول کے لئے خریدے جانےوالے چاول کی مقدار پر 24 لاکھ میٹرک ٹن کی زیادہ سے زیادہ حد لگائی گئے ہے ، جو پچھلے برسوں میں قبول کی گئی مقدار کے برابر ہے۔جوٹ کے بوروں کی کمی کے پیش نظر حکومت ہند نے ریاستی سرکار کو پہلے ہی اس بات کی اجازت دے دی ہے کہ وہ دھان کی خریدار ی کے لئے استعمال شدہ جوٹ کے بوروں کا استعمال کرے ۔ساتھ ہی ساتھ سینٹرل پول اسٹاک کے لئے چاول کی سپلائی کرے تاکہ پی ڈی ایس/او ڈبلیو ایس کے لئے ریاست میں کھپت کی جاسکے ۔
یہ اجازت کے ایم ایس 21-2020 کے ٹھیک شروع ہونے کےوقت اکتوبر 2020 کے مہینے میں دی گئی تھی۔اس کے علاوہ ایف سی آئی کو بھی پرانے بوروںمیں بیچے ہوئے چاول کی سپلائی کرنے کی منظوری دینے کے لئے ریاستی سرکار کی اپیل کے بارے میں ہندسرکار اس معاملے پر مناسب جذبے کے ساتھ غور کرنے کے لئے متفق ہوئی ہے۔
ریاست کو خوراک سبسڈی کی قابل قبول رقم جاری کرنے کے بارے میں ریاستی سرکار سے حاصل دعوے کے عمل کو پورا کرلیا گیا ہے اور جلد ہی تقریباََ 4800 کروڑروپے جاری کردئے جائیں گے۔
بھاری صنعتوں کی وزارت
جھار کھنڈ میں ایچ ای سی پلانٹ کا احیاء
نئی دہلی ، 3 فروری / بھاری صنعتوں اور سرکاری کمپنیوں کے وزیر جناب پرکاش جاوڑیکر نے آج راجیہ سبھا میں پوچھے گئے ایک سوال کے تحریری جواب میں اطلاع فراہم کرتے ہوئے بتایا کہ حکومتِ ہند نے قانونی واجبات اور دیگر زمین داریوں کے لئے 742.98 کروڑ روپئے کا سرمایہ فراہم کرانے کے لئے جھار کھنڈ کی ریاستی حکومت کو ہیوی انجینئرنگ کارپوریشن لمیٹیڈ  ، رانچی کی 675.43 ایکڑ اراضی کی منتقلی کی منظوری دی ہے ۔
۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔
) م ن ۔ م ع ۔ ع ا )
U.No. 511
(Visitor Counter : 47
وزیراعظم کا دفتر
وزیر اعظم نے نانا جی دیش مکھ کو ان کے یوم پیدائش پر خراج عقیدت پیش کیا
نئی دلّی، 10 اکتوبر / وزیر اعظم جناب نریندر مودی نے راشٹریہ سیوک نانا جی دیش مکھ کو ان کے یوم پیدائش پر خراج عقیدت پیش کیا ہے۔ انہوں نے اپنے پیغام میں کہا ہے کہ ”عظیم سماجی کارکن اور وطن پرست نانا جی دیش مکھ کے یوم پیدائش پر میں آج انہیں خراج عقیدت پیش کرتا ہوں۔ انہوں نے گاؤوں اور کسانوں کی فلاح و بہبود کے لئے اپنی تمام زندگی وقف کر دی تھی۔ قوم کی تعمیر میں ان کا تعاون اہل وطن کے لئے ہمیشہ باعث ترغیب بنا رہے گا۔“
۔۔۔۔۔۔
U.4551
(Visitor Counter : 83
وزارتِ تعلیم
وزیر اعظم کا دوسرے نیشنل یوتھ پارلیمنٹ فیسٹول کی الوداعی تقریب سے خطاب
نئی تعلیمی پالیسی میں بہتر افراد تیار کرنے پر توجہ دی گئی ہے: وزیر اعظم
وزیر اعظم نے نوجوانوں سے اپیل کی کہ وہ نرم روی اور سیکھنے کے اختراعی فارمیٹ کا فائدہ اٹھائیں جو نیشنل ایجوکیشن پالیسی 2020 کے ذریعے فراہم کی گئی ہے
وزیر اعظم جناب نریندر مودی نے آج ویڈیو کانفرنسنگ کے ذریعے دوسرے قومی یوتھ پارلیمنٹ فیسٹول کی الوداعی تقریب سے خطاب کیا۔ یہ تقریب سینٹرل ہال میں منعقد ہوئی اور وزیر اعظم جناب نریندر مودی نے اس فیسٹول کے تین نوجوان قومی فاتحین کے خیالات بھی سنے۔ اس موقع پر لوک سبھا کے اسپیکر جناب اوم برلا، تعلیم کے وزیر جناب رمیش پوکھریال نشنک اور نوجوانوں کے امور اور کھیلوں کے مرکزی وزیر مملکت  جناب کرن رجیجو بھی موجود تھے۔
وزیر اعظم نوجوان پارلیمنٹرین سے خطاب کررہے تھے۔ انہوں نے ان پارلیمینٹرین اور ملک کے نوجوانوں سے اپیل کی کہ وہ نرم روی اور سیکھنے کے اختراعی فارمیٹ کا فائدہ اٹھائیں جو نیشنل ایجوکیشن پالیسی 2020 کے ذریعے فراہم کی گئی ہے۔ وزیر اعظم نے کہا کہ ملک میں ایک ایکو سسٹم پیدا کرنے کی کوشش کی جارہی ہے، جس کے نہ ہونے سے اکثر نوجوان بیرون ملکوں کی طرف دیکھتے ہیں، جو نوجوانوں کو بہتر انٹرپرائز مواقع اور عزت واحترام کی پیشکش کرتا ہے۔
سوامی وویکانند کو ان کی سالگرہ پر یاد کرتے ہوئے وزیر اعظم نے کہا کہ وقت گزرنے کے ساتھ ساتھ سوامی وویکانند کا اثر ورسوخ اور تأثر آج بھی ہماری زندگیوں میں پوری طرح قائم ہے۔ ملک کی تعمیر اور ملک پرستی یعنی نیشنل ازم کے بارے میں سوامی جی کے خیالات اور لوگوں کی خدمت کرنے سے متعلق ان کی تعلیمات کے علاوہ دنیا کی خدمت کرنے سے متعلق ان کی تعلیمات ہمیں تحریک دیتی رہیں گی۔انہوں نے کہا کہ جو لوگ بھی سوامی جی کے رابطے میں آئے وہ متاثر ہوئے بغیر نہ رہ پائے اور انہوں نے ادارے قائم کیے اور انہوں نے نئے ادارے تعمیر کرنے والے تیار کیے۔ اس طرح ادارے کی تعمیر کی ترقی کا یہ سلسلہ شروع ہوا۔
تعلیم کے وزیر جناب رمیش پوکھریال نے سوامی جی کے اس پیغام کا ذکر کیا کہ نوجوان ہمارے ملک کی سب سے بڑی طاقت ہیں اور اس ملک کا مستقبل اس کے نوجوانوں کی کوششوں کے ذریعے ہی بدلتا ہے اور ایک نئی شکل لیتا ہے۔ اس بات پر زور دیتے ہوئے کہ نوجوان جمہوری نظام میں ایک اہم رول ادا کرتے ہیں، جناب نشنک نے ہر ایک سے اپیل کی کہ وہ ذمہ دار شہری بنیں اور سوامی جی کے نظریات کو اپناتے ہوئے ملک کی تعمیر میں تعاون کریں اور اپنی زندگیوں میں سوامی جی کے اقدار کو اپنائیں۔
جناب پوکھریال نے کہا کہ ہندوستان دنیا میں ایک سب سے بڑی جمہوریت ہے اور اس نے ہمارے آئین سے طاقت حاصل کی ہے، جس نے سماج میں رہنے والے شخص کو بااختیار بنانے کی راہ ہموار کی ہے۔ انہوں نے کہا کہ تمہید ہمارے آئین کا سب سے اہم حصہ ہے۔ دستور کے تمہید کا پہلا لفظ ‘ہم’ ہے۔ یعنی ہم بھارت کے لوگ۔ انہوں نے کہا کہ یہ جملہ ہندوستانی معاشرے میں جم گیا ہے اور ایک قومی جذبے کے لئے معاشرے کو ایک ساتھ جکڑ کر رکھے ہوئے ہے۔
انہوں نے نوجوانوں سے اپیل کی کہ وہ اپنی زبردست طاقت، توانائی، امنگوں اور خوابوں کو استعمال کریں اور یہ سب کچھ ملک کے مستقبل کو نئی شکل دینے کے دوران قوت دے گی۔ انہوں نے کہا کہ میں امید کرتا ہوں کہ وزیر اعظم جناب نریندر مودی کی قیادت میں 21 ویں صدی کی نوجوان نسل سورنم بھارت کی مضبوط بنیاد بنائے گی۔
...............................................................
ش ح، ح ا، ع ر
U-319
(Visitor Counter : 119
خواتین اور بچوں کی ترقیات کی وزارت
خواتین و اطفال بہبود کی وزارت نے ’مشن شکتی‘ کے لیے تفصیلی رہنما خطوط جاری کیے، جن کا مقصد خواتین کی حفاظت، سلامتی اور انھیں بااختیار بنانے کے لیے کئے جانے والے اقدامات کو مضبوط بنانا ہے
خواتین و اطفال بہبود کی وزارت نے ’مشن شکتی‘ اسکیم کے لیے تفصیلی رہنما خطوط جاری کیے ہیں۔ حکومت ہند نے 15ویں مالیاتی کمیشن کی مدت 2021-22 سے 2025-26 کے دوران عمل آوری کے لیے خواتین کی حفاظت، تحفظ اور بااختیار بنانے کے لیے ایک چھتری  اسکیم کے طور پر ’مشن شکتی‘ - خواتین کو بااختیار بنانے کا ایک مربوط پروگرام، شروع کیا ہے۔ ’مشن شکتی‘ کے اصول 01.04.2022 سے نافذ ہوں گے۔
’مشن شکتی‘ مشن موڈ میں چلائی جانے والی ایک اسکیم ہے، جس کا مقصد خواتین کی حفاظت، سلامتی اور انھیں بااختیار بنانے والے اقدامات کو مضبوط کرنا ہے۔ یہ اسکیم ’’خواتین کی زیرقیادت ترقی‘‘ کے لیے حکومت کے عزم کو پورا کرنے کی کوشش کرتی ہے، جس سے خواتین کو، زندگی کے تسلسل کی بنیاد پر متاثر کرنے والے مسائل کو حل کیا جاتا ہے اور انہیں کنورجینسی اور شہری ملکیت کے ذریعے قومی تعمیر میں برابر کا حصہ دار بنا یا جاتا ہے۔
اس اسکیم کا مقصد خواتین کو معاشی طور پر بااختیار بنانا ہے، تاکہ وہ تشدد اور خطرے سے پاک ماحول میں اپنے دماغ اور جسم کے تعلق سے آزادانہ انتخاب کو بروئے کار لاسکیں۔ یہ خواتین پر نگہداشت کے بوجھ کو کم کرنے اور ہنر کی نشوونما، صلاحیت کی تعمیر، مالی خواندگی، مائیکرو کریڈٹ تک رسائی وغیرہ کو فروغ دے کر خواتین لیبر فورس کی شرکت کو بڑھانے کی کوشش کرتا ہے۔
’مشن شکتی‘ کی دو ذیلی اسکیمیں ہیں – ’سمبل‘ اور ’سمرتھ‘۔ جہاں ’’سمبل‘‘ ذیلی اسکیم خواتین کی حفاظت اور سلامتی کے لیے ہے، وہیں ’’سمرتھ‘‘ ذیلی اسکیم خواتین کو بااختیار بنانے کے لیے ہے۔ ’سمبل‘ ذیلی اسکیم کے اجزاء میں ون اسٹاپ سینٹر ، خواتین کی ہیلپ لائن ، بیٹی بچاؤ بیٹی پڑھاؤ  کی سابقہ اسکیمیں شامل ہیں، جس میں ناری عدالتیں کے نام سے ایک نئے جزو کا اضافہ کیا گیا ہے، یہ خواتین کا ایک گروپ ہے جس کا مقصد معاشرے اور خاندانوں میں تنازعات کے ازالے کا ایک متبادل اور صنفی انصاف فراہم کرنا ہے۔
’سمرتھ‘ ذیلی اسکیم میں اجولا، سوادھار گرہ اور ورکنگ ویمن ہاسٹل جیسی سابقہ اسکیموں کو ترمیم کے ساتھ شامل کیا گیا ہے۔ اس کے علاوہ، کام کرنے والی ماؤں کے بچوں کے لیے نیشنل کریچ اسکیم اور پردھان منتری ماترو وندنا یوجنا  کی موجودہ اسکیموں کو اب سمرتھ میں شامل کیا گیا ہے۔ سمرتھ اسکیم میں اقتصادی اعتبار سے بااختیار بنانے کے لیے گیپ فنڈنگ کا ایک نیا جزو بھی شامل کیا گیا ہے۔
’مشن شکتی‘ اسکیم کے تفصیلی رہنما خطوط یہاں دستیاب ہیں:
https://wcd.nic.in/acts/mission-shakti-guidelines-implementation-during-15th-finance-commission-period-2021-22-2025-26
وزیراعظم کا دفتر
وزیراعظم نے اندرون ملک ڈیزائن کردہ آئی این ایس وشاکھاپٹنم کے کا م شروع کرنے پر خوشی کااظہار کیا
وزیراعظم نے آج اندرون ملک ڈیزائن کردہ آئی این ایس وشاکھاپٹنم کے کام شروع کرنے کی بنا پر اس دن کو ایک قابل افتخار دن قرار دیا۔وزیراعظم نے اس بات کابھی اعادہ کیا کہ دفاعی شعبے کی تجدید کاری کی سمت میں کوششیں پوری طاقت کے ساتھ مسلسل طورپر کی جاتی رہیں گی۔
ایک ٹویٹ میں وزیراعظم نے کہا:
‘‘آج کا دن دفاع کے شعبے میں آتم نربھر بننے کی سمت میں ہندوستان کی جستجو کے لئے فخر کادن ہے۔آئی این ایس وشاکھاپٹنم کو ہندوستانی بحریہ کا حصہ بنا دیا گیا ہے۔ اس کو دیسی ٹکنالوجی سے تیار کیا گیا ہے اوریہ ہمارے سیکورٹی کے نظام کو مضبوط کرے گا۔ دفاعی شعبے کی جدید کاری کے لئے ہماری کوششیں پوری طاقت کے ساتھ جاری رہیں گی’’۔
وزیراعظم کا دفتر
وزیراعظم نے، خود کونی- کشے متر کے طور پرازخوداندراج کرنے اورٹی بی کے مریضوں کی اپنی بچت سے دیکھ بھال کرنے کے لئے 13 سالہ میناکشی چھتریہ کا اعتراف کیا
وزیراعظم جناب نریندر مودی نے، مدھیہ پردیش سے تعلق رکھنے والی 13 سالہ میناکشی چھتریہ کی ،خود کو نی- کشے متر کے طور پر از خود اندراج کرانے اور اپنی بجت سے ٹی بی کے مریضوں کی دیکھ بھال کرنے کے قابل ذکر اقدام کی ستائش کی ہے۔
صحت و خاندانی بہبود کے مرکزی وزیر ڈاکٹر منسکھ مانڈویا کے ٹوئیٹ کے جواب میں وزیر اعظم نے اپنے ٹوئیٹ میں کہا:
‘‘قابل ذکر اقدام، جو ٹی بی سے پاک بھارت کے حصول کی کوششوں کو فروغ دے گا۔’’
ہنر مندی کے فروغ اور صنعت کاری کی وزارت
مسٹر لیکتھ وائی پی نے پروٹوٹائپ ماڈلنگ ورلڈ سکلز مقابلہ 2022 میں کانسہ کا تمغہ جیتا
مسٹر لیکتھ وائی پی نے ورلڈ سکلز مقابلہ 2022  میں پروٹوٹائپ ماڈلنگ کی مہارت میں کانسی کا تمغہ جیتا ہے۔ لیکتھ نے ٹویٹا ٹیکنیکل ٹریننگ انسٹی ٹیوٹ سے میکاٹرانکس میں اپنا ڈپلومہ مکمل کیا ہے اور وہ جنوری 2022 سے اس مقابلے کے لیے زیر تربیت تھے۔ انہوں نے پروٹوٹائپ ماڈلنگ اسکل میں ہندوستان کا قومی ہنر مقابلہ ’’انڈیا اسکلس 2021‘‘بھی جیتا ہے۔ انہیں ٹویٹا انڈیا کے ماہر مسٹر بھاسکر سنگھ نے تربیت دی ہے، جو ورلڈ اسکلز انٹرنیشنل پلیٹ فارم پر پروٹوٹائپ ماڈلنگ کی مہارت کے چیف ماہر بھی ہیں۔
ورلڈ اسکل انڈیا مقابلہ ورلڈ اسکلز انٹرنیشنل کے ممبر ممالک کے درمیان ہنر مند نوجوانوں کا ایک بین الاقوامی مقابلہ ہے۔ اس سے قبل ورلڈ سکلز مقابلہ شنگھائی میں ہونا تھا لیکن وہاں کووڈ پھیلنے کی وجہ سے اسے 15 ممالک میں منتقل کر دیا گیا جسے دوماہ کے عرصے میں منعقد ہونا ہے۔ پروٹوٹائپ ماڈلنگ اسکل کا مقابلہ ڈبلیو ایس سی 2022 کا مرحلہ 1 میں آغاز تھا۔ ڈبلیو ایس سی 2022 کا مرحلہ 1 برن، سوئٹزرلینڈ میں7 سے10 ستمبر 2022 تک ہوا۔
ورلڈ اسکلز انڈیا آف نیشنل اسکل ڈیولپمنٹ کارپوریشن  وزارت ہنر مندی اور انٹرپرینیورشپ  کے زیراہتمام ہندوستان میں ہنر کے مقابلوں کے انعقاد اور بین الاقوامی ہنر کے مقابلوں میں ملک کی نمائندگی کرنے کے لیے نوجوانوں کی تربیت کے لیے نافذ کرنے والا ادارہ ہے۔
کارپوریٹ امور کی وزارتت
ایم سی اے -21 ورژن 3.0 کو مالی سال 22-2021 کے دوران لانچ کیا جائے گا
مالی سال 22-2021 کے دوران کارپوریٹ امور کی وزارت  ڈیٹا کے تجزیہ سے چلنے والے ایم سی اے -21 ورژن 3.0 کو لانچ کرے گی۔ اس ورژن میں ای- قانونی فیصلہ ، ای- مشاورت اور تعمیل کے انتظام کے لئے اضافی ماڈیول ہوں گے۔ ایم سی اے – 21 نظام حکومت ہند کا پہلا مشن موڈ ای- گورننس پروجیکٹ ہے۔
ایم سی اے – 21 ورژن 3.0 ٹیکنالوجی سے چلنے والا پروجیکٹ ہے اور مستقبل کی ضروریات کے موافق ہے، جس کے نفاذ کو مضبوطی فراہم کرنے، کاروبار میں آسانی کو فروغ دینے ، استعمال کرنےو الے کے تجربے کو بہتر بنانے اور ریگولیٹرس کے درمیان ڈیٹا کو بغیر کسی رکاوٹ کے مربوط کرنے اور ڈیٹا کے لین دین کی سہولت فراہم کرنے کے مقصد سے تیار کیا گیا ہے۔ اس پروجیکٹ کے تحت بہتر تجزیہ کے لئے بڑے پیمانے پر پیمائش کی سہولت اور اعلیٰ صلاحیت کے ساتھ مائیکرو سروس آرکیٹکچر کی سہولت فراہم کی جائے گی۔
دنیا کے بہترین طور طریقوں اور اے آئی اور ایم ایل جیسی ابھرتی ہوئی تکنیکوں کو شامل کرتے ہوئے ایم سی اے – 21 ورژن 3.0 کا وژن ہے- بھارت کے کارپوریٹ ریگولیشن کے ماحول میں تبدیلی لانا۔ مالی سال 22-2021 کے دوران لانچ کئے جانے والے ایم سی اے – 21 کے اہم عناصر درج ذیل ہیں:
ای- جانچ: ایم سی اے ایک مرکزی جانچ مرکز قائم کرنے کے عمل میں ہے جو ایم سی اے – 21 رجسٹری پر کارپوریٹ کے ذریعے داخل کئے گئے سیدھے عمل  فارموں کی چھان بین کرے گا اور ان کمپنیوں کی نشان دہی کرے گا، جن کی گہرائی سے جانچ کئے جانے کی ضرورت ہے۔
ای-قانونی فیصلے: کمپنی رجسٹرار  اور ریجنل ڈائریکٹر  کے ذریعے کئے جانے والے فیصلے عمل میں بڑھتے معاملوں کا نظم ونسق کرنے کے لئے ای-قانونی ماڈیول کا تصور کیا گیا ہے۔ صارفین کی سہولت کے لئے فیصلے کے پورے عمل کو ڈیجیٹل شکل دی جائے گی۔ یہ وابستگان کے ساتھ آن لائن سماعت منعقد کرنے اور الیکٹرانک طریقے سے فیصلہ کرنے کا ایک پلیٹ فارم مہیا کرے گا۔
ای-مشاورت: مجوزہ ترامیم اور مسودے کے ضابطوں وغیرہ پر لوگوں سے صلاح ومشورے کے موجودہ عمل کو خود کار بنانے اور اسے بہتر کرنے کے لئے ایم سی اے – 21 ورژن 3.0 ، ای- مشاورت ماڈیول کی شکل میں ایک آن لائن پلیٹ فارم مہیا کرے گا، جس میں مجوزہ ترمیم ؍ مسودہ قانون وغیرہ ایم سی اے کی ویب سائٹ پر دستیاب کرائے جائیں گے۔ صارفین اپنے خیالات اور مشورے ڈیجیٹل شکل میں دے سکیں گے۔ اس کے علاوہ ایم سی اے کے سلسلے میں درج بالا نظام اے آئی سے چلنے والا جذبے کا تجزیہ ، وابستگان کے مشوروں کا مجموعہ اور درجہ بندی اور اس کی بنیاد پر رپورٹ تیار کرنے کی سہولت بھی فراہم کرے گا۔
تعمیل کے لئے مینجمنٹ سسٹم : سی ایم ایس تعمیل نہیں کرنے والی کمپنیوں؍ ایل ایل پی کی شناخت کرنے، ڈفالٹ کرنے والی کمپنیوں؍ ایل ایل پی کو ای- نوٹس جاری کرنے، ایم سی اے کے اندرونی صارفین کو احتیاط سے متعلق خبر دینے وغیرہ میں ایم سی اے کی مدد کرے گا۔ سی ایم ایس ضابطہ پر مبنی تعمیل کی جانچ کرنے کے لئے ایک ٹیکنالوجی پلیٹ فارم ؍ حل کے طور پر کام کرے گا، جس میں کارپوریٹ کے مؤثر نظم ونسق کے لئے ایم سی اے کے ذریعے ای- نوٹس جاری کئے جائیں گے۔
ایم سی اے لیب: ایم سی اے – 21 وی- 3 میں چیٹ باٹ پر مبنی ہیلپ ڈیسک، موبائل ایپ ، انٹریکٹیو یوزر ڈیش بورڈ ، صارفین کے بہتر تجربہ سے جڑی یو آئی ؍ یو ایکس ٹیکنالوجی اور اے پی آئی کے ذریعے ڈیٹا کی آسانی سے ترسیل کی بھی سہولت ہوگی۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ ق ت۔ ق ر
U.NO. 1454
(Visitor Counter : 136
وزارت خزانہ
ناگپور میں محکمہ انکم ٹیکس نے تلاشی کی کارروائی انجام دی
نئی دہلی ،20ستمبر ، 2021 :
انکم ٹیکس محکمہ میں ناگپور میں ممتاز عوامی شخصیت اور اس کے کنبے کے افراد کے معاملے میں 17 ستمبر 2021 کو تلاشی اور ضبطی کی کارروائی انجام دیں ۔ اس گروپ کا مہاراشٹر کے ناگپور اور دیگر حصوں میں تعلیم ، گودام اور زرعی بزنس شعبوں میں بڑا کاروبار ہے ۔ انکم ٹیکس محکمہ نے ناگپور ،ممبئی ،نئی دہلی اور کولکتہ میں تیس سے زیادہ احاطوں پر تلاشی اور سروے کی کارروائی انجام دی ۔
تلاشی اور ضبطی کی کارروائی کی عمل کے دوران بہت سارے قابل اعتراض دستاویزات ، لوز شیٹس اور دیگر ڈجیٹل شواہد ملے ہیں جنہیں ضبط کر لیا گیا ہے ۔جس میں اخراجات کو بڑھاچڑھا کر پیش کیا گیا ہے ۔ منی لانڈرنگ، جعلی عطیا ت کی رسیدیں غیر اعلانیاں نقد اخراجات وغیرہ سمیت اکاؤنٹ کی ریگولر بک کے باہر کئے گئے غیر اعلانیہ مالی لین دین میں گروپ کی شمولیت کے شواہد واضح نشاندہی کرتے ہیں۔ ان گروپ کے ذریعہ چل رہے ٹرسٹ کے ہاتھوں میں جعلی عطیات کی رسیدوں سے ایسے شواہد ملے ہیں جن سے پتہ چلا ہے کہ انہوں نے دہلی میں موجود کمپنیوں کا استعمال کر کے 4 کروڑ روپے کی منی لانڈرنگ کی ہے ۔ یہ واضح طور پر ٹرسٹ کو عطیا ت کے طور پر جانچ کی جارہی شخص کی غیر اعلانیہ آمدنی کی لانڈرنگ کی تصدیق کرتا ہے اس کے علاوہ خاص طور پر ایسے ثبوت ملے ہیں جو بتاتے ہیں کہ ٹرسٹ کے تین تعلیمی ادارے خرچے کو بڑھا چڑھا کر پیش کرنے میں شامل ہیں جس میں ملازمین کو دی گئی تنخواہ کو جزوی طور پر نقد میں واپس لے لیا گیا تھا ۔ اس طرح کے ثبوت کئی مالی سالوں کے لئے ملے ہیں ۔ جن کی قیمت 12 کروڑ روپے سے زیادہ ہے۔ تلاشی کے دوران یہ بھی پتہ چلا کہ ٹرسٹ نے رسیدوں کو چھپانے کے علاوہ داخلہ کرانے کے لئے بروکرس کو خاطر خواہ رقم کی ادائیگی کی ہے اور جو پوری طرح سے غیر اعلانیہ ہے ۔ تلاشی کے داران ملے ثبوت واضح طور پر تقریباً 17 کروڑ روپے کی امدنی کو چھپانے کی نشاندہی کرتے ہیں ۔ تلاشی مہم کے دوران ملے کئی بینکس لاکرس کو ممنوعہ احکامات کے تحت رکھا گیا ہے ۔ تلاشی کے دوران جمع کئے گئے ثبوت کی جانچ کی جارہی ہے ۔ اور مزید تحقیقات جاری ہے ۔
سائنس اور ٹیکنالوجی کی وزارت
رمن ریسرچ انسٹی ٹیوٹ  کے سائنسدانوں نے خون کے لال خلیوں پر الکوہل کے طویل مدتی اثرات کی جانچ کرنے کے لیے ہائی ریزولیشن پلیٹ فارم تیار کیا ہے
نئی دہلی،07 مارچ، 2021 / سائنسدانوں نے خون کے سرخ خلیوں الکوہل کے دیرپا اثرات کا پتا لگانے کےلیے ایک پلیٹ فارم تیار کیا ہے ۔ ان خلیوں کی جانچ ہائی ریزولیشن پیمانوں پر کی جائے گی۔ ہائی ریزولیشن پلیٹ فارم الکوہل سے متاثرہ آر بی سی کے سائز میں کم دکھاتا ہے۔ اسے مختلف حالات کی پوائنٹ آف کیئر اسکریننگ کے مطابق بنایا جا سکتا ہے جس سے سائز میں تبدیلی اور خون کے آر بی سی کی گنتی کی جاتی ہے۔
اگرچہ یہ بات جانی جاتی ہے کہ الکوہل آر بی سی پر اثر انداز ہوتا ہے لیکن جسمانی طور پر یہ تبدیلیاں کافی مبہم ہیں اور ان کی پیمائش کافی مشکل ہے۔ اس چیلنج سے نمٹنے کے لیے رمن ریسرچ انسٹی ٹیو  کےسائنسدانوں نے ، جو ایک خود مختار ادارہ ہے اور حکومت ہند کے سائنس و ٹکنالوجی کے محکمے ڈی ایس ٹی کی طرف سے انہیں رقم فراہم کی جاتی ہے ، جس کی قیادت پروفیسر گوتم سونی کرتے ہیں ایک کسٹم میڈ الیکٹروفلوڈک پلیٹ فارم تیار کیا ہے جس سے اضافہ شدہ ریزولیشن میں خلیے کے سائز کی پیمائش کر کے کسی طرح کی تبدیلی کا پتا لگایا جا سکتا ہے۔
آر آر آئی میں تیار کیے گئے اس آلے کا انحصار نبض کو پتا لگانے پر ہے۔ ٹیم نے پہلے بہت ہی احتیاط کے ساتھ بنی گئی ، شیشے کی ایک باریک نلی کی نوک پر باریک مائیکرون  سائز کے سراخ یا باریک مسام بنانے کے لیے تکنیک تیار کی۔ مسام سے گزرنے والے خلیات میں بہت ہی باریک الیکٹریکل دھڑکنیں پیدا کیں۔ جس سے خلیوں کی تعداد اور حجم کے بارے میں براہ راست اور انتہائی حساس معلومات فراہم ہوئیں۔ الکوہل کے بیجا استعمال کے بارے میں ان نتائج کو الکوہل سے متاثرہ آر بی سی کی آکسیجن لے جانے کی صلاحیت کی کمی کی وضاحت کرنے میں بھی استعمال کیا جاسکتا ہے صلاحیت میں اس کمی کی وجہ سے نظر میں دھندلاپن ، فضلاتی تال میل میں کمی اور ذہنی حالت میں تبدیلی واقع ہوتی ہے۔ یہ تحقیقی کام اے سی ایس سینسرز جرنل آف دی امریکن کیمیکل سوسائٹی نے حال ہی میں شائع ہوا ہے۔ یہ تحقیق محققین سوربھ کوشک، منوہر ایم اور کے ڈی موروگن نے بائیولوجی سائنسز بینگلور کے قومی مرکز سے وابستہ ڈاکٹر سونی اور ڈاکٹر وی سندر مرتھی کی رہنمائی میں کی ہے۔
تصویر : خون کے سرخ خلیوں پر الکوہل کے اثرات کی پیمائش خلیوں کے حجم میں مونوٹونک کمی سے کی جاتی ہے۔ ہمارے پوائنٹ آف کیئر پی او سی آلے کو خلیے کے حجم میں ان مبہم تبدیلیوں کی پیمائش کے لیے استعمال کیا جاتا ہے۔آر بی سی کے خلیوں کے تخفیف شدہ حجم سے آکسیجن لے جانے والی باریک نسوں پر براہ راست اثر ہوسکتا ہے۔ جس سے دونوں قابل توجہ اور جسمانی کارکردگی دونوں پر اثر پڑتا ہے۔
اشاعت کا لنک:  : https://doi.org/10.1021/acssensors.0c01302
مزید تفصیلات کے لیے پروفیسر گوتم سونی  سے رابطہ قائم کیا جاسکتا ہے۔
۔۔۔
م ن ۔ اس۔ ت ح ۔
07.03.2021
U –2230
(Visitor Counter : 121